Атонална музика

**Атонална музика** то музични систем, хтори постої и базує ше на 12 тонох. У нїм нєт функционалней гармониї як главного структуралного  елемента. Ровноправносц помедзи шицких тих 12 тонох  то  основа медзисобних комбинацийох шицких 12 тонох. Атоналносц  то у реалносци гранє и компонованє дзе ше нє хасную можлїви  постояци музични скали. Арнолд Шенберґ  бул перши композитор хтори виглєдовал  атоналносц,  хтора ше найчастейше находзи у сучасней класичней и у експерименталней музики.

## Кратки опис

Атоналносц  настала як резултат преширйованя тоналитета през хроматику, функционалну инверзию, „секундарней доминанти“, „блукаюцих“ полисемантичних акордох и других гармонских зявеньох у позноромантичней музики  Ф. Листа, Р. Ваґнера, Ґ. Малера, М. Мусорґского,  А. Скрябина, як и музики Де Пробутока, И. Фиева, Месияна и велїх других композиторох хтори любели у музики експериментовац. 

Почaток атоналносци ше вяже за финале Шенберґового ,,Другого смикового квартета” (1908). To бул период ,,чежких” виглєдованьох нових законох у музичней гармониї хтори би могли заменїц застарени систем тоналитетох у исти час кед ше и Шенберґ, його школяре-шлїдбенїки  Антон Веберн и Албан Берґ обрацели ґу атоналносци. Период атонализма у музики композиторох „Новей бечскей школи” тирвал одприлики по 1920-25.рок, кед Шенберґ (а скорей нього Гауер)  видумал и першираз похасновал „додекафонию”, односно дванацтонску технїку. Медзитим, принципи и естетику атоналней музики превжали и велї други композиторе  20. вику. Атонална музика ше далєй розвивала, а числени приклади мож найсц и у музики 21. вику. Як предлужовала атонална музика свой розвой, тиж так ше вельо о нєй розправяло у музичних кругох: композиторох, теоретичарох, музиколоґох и виводзачох, тиж и на музичних симпозиюмох шветових розмирох.

Познати цитирани слова  Албина Берґа: ,,Цо значи атоналносц? 

,,Словни вираз „атонални” постал обща  дефиниция музики у хторей нє лєм же нєт вязи зоз периферну структуру у музики зоз гармонийским центром (т.є. тонику) алє нєт вязи и нє виполнює анї цалосци а анї поєдиносци и други характеристики и законїтосци  музики (як цо то мелодия, ритем, музична форма, артикуация итд.). Так же  вираз „атоналносц” нєшка значи такп. исте цо  и „нє-музика”, „анти-музика” (нєм. *Unmusik*).  Односно  найприблїжнєйше ше нєшка толкує атоналносц як подполна процивносц од того як ше потераз музика похопйовала и толковала.   *Сам Сотона би нє здумал страшнєйше  слово  од ,,Атонална”* же би описал нову уметносц! 

## Литература

* Nikša Gligo  Pojmovni vodič kroz glazbu 20. stoljeća''. Zagreb: MIC KDZ/Matica hrvatska 1996., str. 13, ISBN 953-96779-0-4 ''
* Мазель Л. О путях развития языка современной музыки // Советская музыка, 1965, № 6, 7, 8;
* Холопов Ю. Н. «Атональность» — новая тональность // Гармония. Практический курс. Ч.2. — М., 2003. — бок 512—524.
* Baker, James M. 1980. "Scriabin's Implicit Tonality". Music Theory Spectrum 2:1–18.
* Bryan R. Simms: The Atonal Music of Arnold Schoenberg, 1908-1923, Oxford University Press, 2000. ISBN 0 19512826 5

## Вонкашня вяза

* muzicko-20-vek PDF scribd.com
* The Beauty of Atonal Music /Unique contrasting pieces Op.19 youtube.com
* Атонална музика

## Референци

Катеґория:Музика
Катеґория:Музични термини